recursal/SuperWikiNEXT-32B huggingface dataset:
Takahashi Kazuki
**Takahashi Kazuki** (高橋 和希 *Takahashi Kazuki*; 4 Oktober, 1961 di Tokyo – s. Julai 2022 di Okinawa) ialah pencipta manga *Yu-Gi-Oh!*, yang kemudiannya menjadi versi anime, Toei Animation *Yu-Gi-Oh!* dan *Yu-Gi-Oh! Duel Monsters* (dikenali di antarabangsa sebagai *Yu-Gi-Oh!*), dan juga terbitan turunan manga (*Yu-Gi-Oh! R*), terbitan turunan anime (*Yu-Gi-Oh! GX*, *Yu-Gi-Oh! Duel Monsters GX* di Japun), serta beberapa permainan video dan buku.

Takahashi bermula sebagai mangaka (penulis manga) pada tahun 1982. Karyanya yang pertama, *Tokiō no Tsuma* (闘輝王の鷹), diterbitkan pada tahun 1990, dengan *Tennenshokudanji Buray* (天然色男児BURAY), salah satu karyanya yang terawal, diterbitkan dalam dua jilid dari tahun 1991 hingga tahun 1992. Bagaimanapun, Takahashi tidak mencapai sebarang kejayaan sehingga tahun 1996 apabila beliau mencipta *Yu-Gi-Oh!*

Manga *Yu-Gi-Oh!* memulakan penggunaan kad *Yu-Gi-Oh!* yang pada asalnya dikenali sebagai *Magic and Wizards*, suatu rujukan kepada permainan kad, *Magic: The Gathering*; nama permainan kad kemudian ditukarkan menjadi *Duel Monsters* untuk padanan anime. Manga yang asal mempergunakan format bab episod, dengan setiap permainan yang berbeza dimainkan pada setiap bab. Bagaimanapun, Takahashi tidak pernah berhasrat untuk menumpukan manganya pada permainan kad yang diciptanya. Permainan kad *Magic and Wizards* sebenarnya bertujuan untuk hanya dua bab, akan tetapi Shueisha, penerbit majalah *Weekly Shonen Jump* menerima terlalu banyak surat daripada peminat yang ingin tahu tentang permainan tersebut. Oleh itu, Takahashi memutuskan untuk melanjutkannya.

Takahashi suka main permainan seperti Shogi (catur Jepun), mahjong (permainan jubin tradisional Cina), kad permainan, dan permainan main peranan meja. Beliau juga suka membaca buku komik Amerika Syarikat, dengan *Hellboy* merupakan watak komik kesayangannya. Takahashi dan Mike Mignola, pencipta buku komik *Hellboy*, pernah saling bertukar seni, dengan Takahashi melukis gambar Hellboy dengan gaya rambut Yugi Mutou, Teka-teki Milenium, dan cakera perang. Mignola pula melukis gambar Hellboy yang memakai Teka-teki Milenium dan kemeja T Yugi.

Takahashi juga bermuafakat dengan Yoshio Sawai. Beliau menghantarnya gambar Yugi yang digunakan dalam manga *Bobobo-bo Bo-bobo* (Bobobo membuat Yugi melepaskan gaya rambut afronya) dan sebagai balasan, memasukkan sapu tangan 'nu' ke dalam salah satu panel Yu-Gi-Oh! semasa arka Mesir.

Rujukan
-------

1. ↑  ""Syitai-rasyiki mono ga uiteiru" Okinawa no kaigan 300 m Oki ni dansei itai syigo 1~2-ka ka" 「死体らしきものが浮いている」 沖縄の海岸 300m沖に男性遺体　死後１～２日か. *沖縄タイムス* (dalam bahasa Jepun). 7 Julai 2022. Dicapai pada 8 Julai 2022.
2. ↑  "Kazuki Takahashi." *Shonen Jump* (USA)
3. ↑  "When Yugi Met Hellboy..." *Shonen Jump* Volume 2, Issue 9. September 2004. VIZ Media. 330.

Lihat juga
----------

* Senarai mangaka
***FernGully: The Last Rainforest*** (bahasa Melayu harafiah ***FernGully: Hutan Hujan Terakhir***) ialah sebuah filem berbahasa Inggeris yang mula ditayangkan pada tahun 1992. 

Filem FernGully: The Last Rainforest ini telah dihasilkan di bawah arahan pengarah Bill Kroyer.

Pelakon
-------

Filem ini turut disertai oleh beberapa orang pelakon terkenal, antaranya adalah Samantha Mathis, Christian Slater, Robin Williams

Ringkasan
---------

Penduduk sihir hutan hujan yang dikenali sebagai FernGully berjuang bagi menyelamatkan rumah mereka yang diancam pembalakan dan pencemaran kuasa pemusnah yang dikenali sebagai Hexxus.

Rujukan
-------

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***FernGully: The Last Rainforest*** |

* *FernGully: The Last Rainforest*  di Pangkalan Data Filem Internet (IMDb)
* *FernGully: The Last Rainforest* di Allmovie
* *FernGully: The Last Rainforest* di Rotten Tomatoes
* *FernGully: The Last Rainforest* di Box Office Mojo
**Kejuruteraan akustik** ialah cabang kejuruteraan yang berurusan dengan bunyi dan getaran. Ia termasuk aplikasi akustik, sains bunyi dan getaran, dalam teknologi. Jurutera akustik biasanya mengambil berat dengan reka bentuk, analisis dan kawalan bunyi.

Satu matlamat kejuruteraan akustik boleh menjadi pengurangan hingar yang tidak diingini, yang dirujuk sebagai kawalan hingar. Bunyi bising yang tidak diingini boleh memberi kesan ketara kepada kesihatan dan kesejahteraan haiwan dan manusia, mengurangkan pencapaian pelajar di sekolah dan menyebabkan kehilangan pendengaran. Prinsip kawalan hingar dilaksanakan ke dalam teknologi dan reka bentuk dalam pelbagai cara, termasuk kawalan dengan mereka bentuk semula sumber bunyi, reka bentuk penghalang hingar, penyerap bunyi, penindas dan zon penampan, dan penggunaan pelindung pendengaran (penutup telinga atau penyumbat telinga).

Penyekat lutsinar di dalam auditorium ini dipasang untuk mengoptimumkan unjuran dan pembiakan bunyi, faktor utama dalam kejuruteraan akustik.
Selain kawalan bising, kejuruteraan akustik juga meliputi penggunaan bunyi yang positif, seperti penggunaan ultrasound dalam perubatan, pengaturcaraan pensintesis digital, mereka bentuk dewan konsert untuk meningkatkan bunyi orkestra. dan menentukan sistem bunyi stesen kereta api supaya pengumuman boleh difahami.

Rujukan
-------

1. ↑  World Health Organisation (2011). *Burden of disease from environmental noise* (PDF). WHO. ISBN 978-92-890-0229-5.
2. ↑  Barron, Michael (2009). *Auditorium Acoustics and Architectural Design*. Taylor & Francis. ISBN 978-0419245100.
3. ↑  Ahnert, Wolfgang (2000). *Sound Reinforcement Engineering: Fundamentals and Practice*. ISBN 978-0415238700.

Pautan luar
-----------

* Barron, R. (2003). *Industrial noise control and acoustics*. New York: Marcel Dekker Inc. Retrieved from CRCnetBase
* Hemond, C. (1983). In Ingerman S. ( Ed.), *Engineering acoustics and noise control*. New Jersey: Prentice-Hall.
* *Highway traffic noise barriers at a glance*. Retrieved February 1, 2010, from
* Kinsler, L. Frey, A. Coppens, A. & Sanders, J. (Eds.). (2000). *Fundamentals of acoustics* (4th ed.). New York: John Wiley and Sons.
* Kleppe, J. (1989). *Engineering applications of acoustics*. Sparks, Nevada: Artech House.
* Moser, M. (2009). *Engineering acoustics* (S. Zimmerman, R. Ellis Trans.). (2nd ed.). Berlin: Springer-Verlag.
**Kejuruteraan proses** ialah pemahaman dan aplikasi prinsip asas dan hukum alam yang membolehkan manusia mengubah bahan mentah dan tenaga kepada produk yang berguna kepada masyarakat, di peringkat perindustrian. Dengan mengambil kesempatan daripada daya penggerak alam semula jadi seperti tekanan, suhu dan kecerunan kepekatan, serta undang-undang pemuliharaan jisim, jurutera proses boleh membangunkan kaedah untuk mensintesis dan memurnikan kuantiti besar produk kimia yang dikehendaki. Kejuruteraan proses memberi tumpuan kepada reka bentuk, operasi, kawalan, pengoptimuman dan intensifikasi proses kimia, fizikal dan biologi. Kejuruteraan proses merangkumi pelbagai jenis industri, seperti pertanian, automotif, bioteknikal, kimia, makanan, pembangunan bahan, perlombongan, nuklear, petrokimia, farmaseutikal dan pembangunan perisian. Aplikasi kaedah berasaskan komputer yang sistematik untuk memproses kejuruteraan ialah "kejuruteraan sistem proses".

Rujukan
-------

1. 1 2  *Process engineering and industrial management*. Dal Pont, Jean-Pierre. London: ISTE Ltd. 2012. ISBN 9781118562130. OCLC 830512387.CS1 maint: others (link)

Pautan luar
-----------

* Advanced Process Engineering at Cranfield University (Cranfield, UK)
* Centre for Process Systems Engineering (Imperial)
* Process Systems Engineering at Cornell University (Ithaca, New York)
* Department of Process Engineering at Stellenbosch University
* Process Research and Intelligent Systems Modeling (PRISM) group at BYU
* Process Systems Engineering at CMU
* Process Systems Engineering Laboratory at RWTH Aachen
* The Process Systems Engineering Laboratory (MIT)
* Research Challenges in Process Systems Engineering by Ignacio E. Grossmann and Arthur W. Westerberg
* Advanced Process Engineering Consulting at Canada
**Krim keju** ialah keju segar yang lembut dan mempunyai rasa yang ringan serta memiliki kandungan lemak yang tinggi. Penstabil seperti gam kacang karob dan karagenan ditambah.

Pentadbiran Makanan dan Dadah AS telah menakrifkan produk tenusu ini mengandungi sekurang-kurangnya 33% lemak susu (seperti yang dipasarkan) dengan kandungan kelembapan tidak melebihi 55%, dan julat pH 4.4 hingga 4.9. Di negara lain, ia ditakrifkan secara berbeza dan mungkin mengandungi kandungan lemak yang lebih tinggi.

Keju krim tidak matang secara semula jadi dan memang bertujuan untuk digunakan dalam keadaan segar, jadi keju ini berbeza dengan keju lembut yang lain seperti Brie dan Neufchâtel. Keju ini lebih mudah diperbandingkan antara rasa, tekstur dan kaedah pembuatan dengan Boursin dan Mascarpone.

Rujukan
-------

1. ↑  Oxford English Dictionary
2. ↑  "Merriam-Webster Online Dictionary". Dicapai pada 14 August 2011.
3. ↑
4. ↑  "US Code of Federal Regulations". Dicapai pada 5 November 2014.
5. ↑

|  |  |
| --- | --- |
|  | Wikimedia Commons mempunyai media berkaitan ***Keju krim*** |
Felda Pemanis 01| Lembaga Kemajuan Tanah Persekutuan |
| **Ditubuhkan:** | 1977 |
| **Diaktifkan:** | - |
| **Pengurus:** | Md Isan Bin Abdullah |
| **Telefon ,Fax** | 07-9456475; 07-9456475 |
| **Bil peneroka asal:** | - |
| **Bilangan rumah:** | - |

**Felda Pemanis 01** merupakan sebuah petempatan FELDA di Segamat, Johor. Ia dihubungkan ke bandar Segamat melalui Lebuhraya Tun Razak. Mula dibuka pada tahun 1977, ia dihuni oleh kira-kira 1000 keluarga peneroka. Sebelum ini, hasil getah adalah punca pendapatan utama penduduk sebelum ini. Kini tanaman kelapa sawit akan dijadikan tanaman utama bagi menggantikan pokok getah. Untuk menampung pertambahan bilangan peneroka, sambungannya iaitu Felda Pemanis 02 diwujudkan.

Terdapat sebuah sekolah menengah, dua (2) buah sekolah rendah dan dua (2) buah tadika KEMAS di mana anak-anak peneroka di sini mendapatkan pendidikan awal mereka.

Pendidikan
----------

### Sekolah

Berikut antara senarai nama-nama sekolah di **Felda Pemanis**:-

* Sekolah Kebangsaan Pemanis 1
* Sekolah Kebangsaan (Felda) Pemanis 2

Pautan luar
-----------

* Laman Web Felda Pemanis
**Munster** adalah keju dari daerah Vosges di bahagian timur Perancis yang dibuat dengan menggunakan susu lembu yang telah dipasteur. Keju Munster boleh didapati dalam dua saiz. Yang pertama memiliki bentuk yang bulat dengan diameter 12 hingga 20 sentimeter, setinggi 2.5 hingga 8 sentimeter dan berat yang tidak melebihi 1 kilogram. Yang kedua dinamakan *Petit Munster*. Berat Petit Munster paling tidak 4 auns dengan diameter 8 hingga 12 sentimeter dan tinggi 2.5 hingga 5 sentimeter. Munster merupakan keju dengan bau yang menyengat dan rasa yang manis masin. Dalam proses pembuatannya keju Munster, digosok dengan garam terus menerus selama dua hingga tiga bulan. Hal ini menyebabkan kulit keju Munster berwarna terang dan mempunyai aroma yang tajam.

Lihat juga
----------

* Keju
* Keju Perancis
* Camembert
* Brie
* Comté
* Cantal
* Livarot
* Keju Neufchâtel

Rujukan
-------

1. 1 2 3 4 5 6  (Inggeris) Iburg, Anne (2004). *Dumont's Lexicon of Cheese*. Rebo International b.v. Lisse, The Netherlands. ISBN 978-90-366-1689-8. Page 198-201.
2. 1 2 3  (Inggeris) Harbutt, Juliet (2006). *The World Encyclopedia of Cheese*. Anness Publishing Ltd. ISBN 978-1-84309-960-4. Page 35.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Keju Munster***. |
**Feri Johor-Singapura** merupakan perkhidmatan pengangkutan menyeberangi Selat Johor dari Johor Tenggara ke pulau Singapura dan sebaliknya.

Terminal Feri Tanjung Pengelih
------------------------------

Menteri Pengangkutan Malaysia, Datuk Seri Ong Tee Keat menyatakan feri ini menghubungkan [[[Terminal Feri Tanah Merah]] di Singapura dengan Kompleks Terminal Feri Penumpang serta Marina Awam Tanjung Pengelih di Pengerang dan Terminal Feri Stulang Laut di Johor Baharu. Pada 16 Mei 2009, Ong Tee Kiat merasmikan Kompleks Feri Penumpang dan Marina Awam Tanjung Pengelih.

Teminal ini mula dbina pada Januari 2006 dengan kos RM39 juta dan siap sepenuhnya awal 2008. Perkhidmatan ini diselenggarakan oleh Jabatan Laut, Imigresen, Kastam dan Jabatan Kesihatan di bawah satu bumbung.Pelancong juga boleh menggunakan feri pergi ke Batam dan Tanjung Pinang, Indonesia.

Marina Tanjung Pengelih
-----------------------

Marina awam Tanjung Pengelih mempunyai 20 tambatan untuk kapal layar pelbagai saiz, tanjakan pendaratan dan pemecah ombak bagi kapal-kapal layar serta bot rekreasi.Aktiviti pelayaran dan pelancongan marin dapat memikat pemilik kapal layar dunia .

Terminal Feri Tanjung Belungkur
-------------------------------

Sebelum ini telah ada perkhidmatan feri dari Terminal Feri Changi ke Tanjung Belungkur di Johor Tenggara.Pangkalan bot penumpang ke Terminal Feri Changi membawa 48,689 penumpang tempatan dan asing pada tahun lepas berbanding 47,778 orang pada 2007.

Rujukan
-------

1. ↑  Laluan Baru Feri Johor-Singapura Bermula Hari Ini
**Filem Camera** merupakan sebuah filem drama yang diarahkan oleh James Leong dan dibintangi oleh Sean Lee, Venus Wong, Poon Yun Leung. Filem ini merupakan sebuah filem bercorak drama. Filem ini telah ditayangkan kepada umum pada 2014.

Filem ini menggunakan bahasa Cantonese, Mandarin dan tayangannya memakan masa selama 95 minit.

Sinopsis
--------

Ming adalah pakar pengawas dengan obsesi: dia mahu merekod segala yang berlaku kepadanya. Ia adalah tabiat yang dikaitkan dengan kemalangan yang menyebabkan dia buta sebelah satu mata. Apabila teknologi baru menjadi tersedia yang boleh mengembalikan penglihatannya, Ming melompat mengambil peluang. Tetapi apabila pelanggan baru mengupahnya untuk mengikuti anak perempuan cantik seorang ahli perniagaan yang kotor, segala-galanya mula berburai di sekelilingnya.

Pelakon
-------

Para pelakon yang berlakon di dalam filem ini termasuk Sean Lee, Venus Wong, Poon Yun Leung

Penerbitan
----------

*Filem Camera* ini , yang masa tayangannya sepanjang 95 minit ini dihasilkan oleh Lianain Films, dan syarikat pengedarnya adalah -.

Keluaran dan sambutan
---------------------

### Tayangan

Filem terbitan Lianain Films ini dihasilkan untuk tayangan umum dalam format DCP dan syarikat pengedarnya adalah -.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Camera
Bagi filem, lihat Keramat (filem).
Karamah adalah dari bahasa Arab yang mempunyai erti *kemuliaan* atau *kemurahan*, yang merujuk kepada kemuliaan atau kemurahan yang dikurniakan Allah pada hamba-Nya yang bertaqwa, yang bukan bertaraf rasul dan nabi tetapi pada yang bertaraf wali. Ia berlaku pada seseorang itu dengan menyalahi adat kebiasaan, di luar logik akal atau khawariqul ‘adah. 

Karamah boleh dibahagikan kepada dua bentuk iaitu:

1. Karamah zahir
2. Karamah maknawiah (batiniah)

Namun karamah bukanlah asas kewalian. Asas kewalian ialah ciri-ciri yang disebutkan oleh al-Quran dan Hadis di atas. Adapun karamah ia adalah sampingan sahaja bagi para wali bila dikehendaki Allah untuk berlaku kepada mereka. Oleh itu jika memilih untuk tidak mempercayainya, tidaklah dianggap sesat atau berdosa kerana ia bukanlah datang dari wahyu Allah (yakni al-Quran atau as-Sunnah).

Salah tanggapan
---------------

Dikalangan penganut Islam di negeri-negeri tanah Melayu, pemujaan keramat berlaku dikalangan orang Islam adalah disebabkan kebanyakan mereka memuliakan pemimpin-pemimpin Sufi yang dianggap sebagai keramat dan menziarahi kubur-kubur mereka dengan pendapat bahawa ia boleh memberikan kebaikan kepada mereka melalui berkat sebagai perantaraan. Perbuatan sebegini adalah bertentangan dengan ajaran ugama Islam yang sebenarnya dan boleh membawa kepada syirik.

Upacara di makam keramat biasanya terdiri dari campuran unsur-unsur Islam dan bukan Islam. Doa dan bacaan ayat-ayat al-Quran itu sahajalah daripada unsur Islam yang diamalkan dalam upacara itu. Perbuatan mengikat kain serta benang bewarna-warni atau membuat dapur batu di pintu makam itu sebagai tanda memohon berkat itu adalah amalan yang dibawa oleh orang India Islam. 

Persembahan biasa yang terdiri daripada telur warna merah dan nasi kunyit ialah bercorak kemelayuan. Kedatangan agama Islam telah menggantikan bentuk-bentuk kepercayaan Melayu lama dengan memperkenalkan konsep Allah sebagai Tuhan Yang Maha Esa dan Muhammad sebagai rasul. Oleh itu dalam jampi atau mantera dimasukkan konsep Islam sebagai menggantikan fahaman ketuhanan kepercayaan animisme dan Hindu.

Lihat juga
----------

* Datuk Keramat
* Hantu Keramat
* Kuih keramat
* Roti keramat
* Kampung Dato Keramat
* Pasar Dato Keramat
* Filem Keramat

Rujukan
-------

1. ↑  The Difference between Tasarruf and Karamah
Wajah tersenyum di penjuru kiri sebelah atas ialah imej raster. Apabila dibesarkan, piksel individu muncul sebagai segi empat sama. Dibesarkan lagi, setiap piksel boleh dianalisis, dengan warnanya dibina melalui gabungan nilai untuk merah, hijau dan biru.
Dalam grafik komputer dan fotografi digital, **grafik raster** mewakili imej dua dimensi sebagai matriks segi empat tepat atau grid piksel segi empat sama, boleh dilihat melalui paparan komputer, kertas atau medium paparan lain. Raster secara teknikal dicirikan oleh lebar dan ketinggian imej dalam piksel dan dengan bilangan bit setiap piksel. Imej raster disimpan dalam fail imej dengan pelbagai format penyebaran, pengeluaran, penjanaan dan pemerolehan.

Industri percetakan dan pracetak mengetahui grafik raster sebagai **kontur** (daripada *nada berterusan*). Sebaliknya, seni garis biasanya dilaksanakan sebagai grafik vektor dalam sistem digital.

Mengubah imej kepada organisasi raster rahsia (operasi yang agak mahal untuk format yang dibungkus dengan kurang daripada bait setiap piksel); mengarang pantulan garis raster tambahan (hampir bebas), sama ada sebelum atau selepas itu, berjumlah 90° putaran imej dalam satu arah atau yang lain.
Banyak manipulasi raster memetakan terus ke formalisme matematik algebra linear, di mana objek matematik struktur matriks menjadi perhatian utama.

Rujukan
-------

1. ↑  "Patent US6469805 - Post raster-image processing controls for digital color image printing". Google.nl. Dicapai pada 30 November 2014.
**Kertok** (Jawi: ‏کرتوق‎code: ms is deprecated ‎) adalah salah satu hiburan tradisional masyarakat Melayu Kelantan[*perlu rujukan*]. Asal-usul permainan **Kertok** bermula apabila ia digunakan oleh penanam padi bagi tujuan menghalau burung pada musim padi masak. Pada masa kini alat ini mempunyai fungsi yang utuh dan boleh dikatakan terkenal dalam masyarakat tradisi Kelantan yang rata-ratanya ialah masyarakat petani. Kertok dibuat dengan menggunakan kayu Merbau atau Nibong yang dilubangkan di tengah-tengahnya dan diisi pula dengan tempurung kelapa tua yang telah diproses. Buah kelapa tersebut dibelah dua dan diletakkan sekeping papan yang dibuat daripada kayu Nibong iaitu sejenis kayu keras yang tahan dipalu. Papan ini dikenali sebagai "belira" atau daun dan diikat dengan getah pada tiang yang terletak dibahagian atas **kertok**. Kadang-kadang kertok ini dihiasi dengan panji-panji yang berbagai corak dan warna serta lukisan yang menarik. 

**Kertok** dimainkan di majlis-majlis keramaian atau majlis rasmi menyambut **Pembesar Negeri**. Ia boleh dimainkan oleh dua orang atau berkumpulan. Sesebuah kumpulan mengandungi 12 hingga 24 peserta. Paluan Kertok juga mempunyai lagu-lagu tertentu seperti Ropok, Anjol, Kuncah Manis, Gadoh, Kudarambak, Kedogong dan lain-lain. Penduduk sekitar Kampung Petani, Sering, Kota Bharu, Kampung Serdang, Pasir Mas, Kampung Chica, Bachok, Kampung Tempoyak, Bachok dan Kampung Gelang Mas, Pasir Mas, ini amat popular dalam perusahaan membuat kertok.

Pautan Luar
-----------

 [Kertok]

|  |  |
| --- | --- |
| Ikon tunas | Rencana berkaitan peralatan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi drama adaptasi novel ini, lihat Kerana Dia Manusia Biasa.

***Kerana Dia Manusia Biasa*** ialah novel 2014 oleh penulis novel Malaysia, Mawar Kamila, dikeluarkan pada 2014 oleh Lovenovel Publication. Novel ini telah diadaptasikan sebagai sebuah siri drama oleh TV3 pada 2019.

Sinopsis
--------

Disebabkan kesilapan orang lain, Nurin Aira terpaksa menanggung fitnah dan umpatan orang luar. Pada usia yang muda, dia dengan rasa tanggungjawab memikul amanah menjaga Alia. Ditatang Alia dengan penuh kasih sayang yang bukan sedikit. Tengku Shamil Zaquan. Kepergian isterinya membawa mendung ke dalam jiwanya. Lebih menyedihkan, isterinya pergi setelah diragut insan yang tidak berperikemanusiaan.

"Abang minta maaf. Abang tak boleh biarkan peragut tu macam tu aje. Hati abang sakit. Abang kena balas

Dalam satu insiden yang memalukan, dia dan Nurin Aira disatukan dalam satu ikatan walau dalam hati, Tengku Shamil tidak pernah terfikir untuk menduakan arwah isterinya. Nurin Aira hanya pasrah dan berkorban demi menyelamatkan Tengku Shamil daripada bergelar anak derhaka. Namun pada pandangan Tengku Shamil, Nurin Aira hanya perempuan murahan.

"Kesian dengan orang yang kena tipu dengan kau.Tapi, paling kesian akulah. Sebab aku yang kena hidup dengan perempuan penipu macam kau ni. Kau dengan anak kau sama aje." – Tengku Shamil

"Walau apa pun yang awak cakap pasal Alia, Alia itu anak halal. Saya tak pernah buat kerja terkutuk Sakit, perit. Itulah yang dirasakannya. Nurin Aira reda. Segala kata hinaan lelaki itu diterimanya dengan hati yang terbuka.

Bagi Tengku Shamil, Nurin Aira patut terima pembalasan akibat perbuatan jahat adik kandungnya sendiri. Dendamnya makin membara, apapun yang terjadi Nurin Aira perlu menderita. Itu tekadnya.

"Kau jangan risaulah,aku tak akan sentuh kau sebab nak pegang kau pun aku dah geli tau. Aku benci dengan keturunan pembunuh macam kau." – Tengku Shamil.

Sehebat mana dendam yang ada, Tengku Shamil akhirnya tewas pada kuasa cinta. Kesabaran Nurin Aira telah melembutkan hatinya.

Saat hati mula bahagia, dirinya difitnah akibat sikapnya yang terlalu percayakan orang luar. Rumah tangga mereka bergoncang.

"Penipu. Kau tahu tak kau penipu? Aku dah jadi bodoh sebab percayakan kau. Ini yang kau balas kat aku. Aku punyalah sayang kau, tapi kau senang-senang curang depan aku. Kau ni perempuan jenis apa?!" – Tengku Shamil

"Habis abang nak Aira buat apa? Sujud kat kaki abang, macam tu?" – Nurin Aira

Mampukah Nurin Aira menerima Tengku Shamil setelah hatinya disakiti buat kali kedua? Adakah dendam dalam hati Tengku Shamil akan hadir semula?

Keluaran dan legasi
-------------------

Rencana utama: Kerana Dia Manusia Biasa
*Kerana Dia Manusia Biasa* dikeluarkan pada 2014 oleh Penulisan2U. Pada tahun 2019, novel ini telah diadaptasikan ke siaran TV melalui drama waktu perdana di Slot Samarinda bermula 17 Jun di TV3, dibintangi oleh dibintangi oleh Emma Maembong dan Shukri Yahaya.

Rujukan
-------

1. ↑  Kerana Dia Manusia Biasa by Wan Nur Najihah Goodreads. Dicapai pada 11 Mac 2020.
2. ↑  Drama Kerana Dia Manusia Biasa (TV3) My Infotaip (23 Julai 2019). Dicapai pada 23 Julai 2019.
**Kerub**, **Cherub** (bahasa Ibrani. **כְּרוּב**, jamak. **כְּרוּבִים**, bahasa Inggeris terjemahan *kərūv*, jamak. *kərūvîm*, gandaan dua *kərūvāyim* lat. *cherub[us]*, jamak *cherubi[m]*, Assyrian **ܟܪܘܒܐ**) ialah sejenis perkara kerohanian yang disebut dalam Bible, ia acap kali muncul bersama-sama ketika masa kemunculan Tuhan. Dalam perkataan jamak, ia boleh ditulis **cherubim**, **cherubims**KJV atau **cherubs**. Dalam perkataan bahasa Inggeris moden, *kerub* juga kadang-kala digunakan khas untuk merujuk kepada putti, bayi atau malaikat kemetot dalam pelbagai karya seni lukisan Kristian yang boleh diketemukan dalam lukisan era Italian Renaissance dan Baroque.

Kerubim acap kali diterangkan dalam Kitab Taurat (lima kitab hukum Musa), Kitab Ezekiel, dan Kitab Isaiah. Mereka juga turut diterangkan dalam Kitab Raja-raja 1, Raja-raja 2, 1 Chronicles, dan 2 Chronicles utamanya dalam pembinaan Kuil Suci, Yerusalem. Kerubim hanya sekali sahaja muncul dalam Perjanjian Baru, dalam Ibrani 9:5, yang merujuk kepada penutup pendamai bahtera perjanjian.

Nabi Ezekiel menggambarkan kerubim sebagai makhluk hidup bertiga, setiap satunya mempunyai empat wajah: manusia, singa, ox dan helang. Mereka dikatakan mempunyai bentuk tubuh dan tangan seperti manusia, kaki seperti anak lembu dan mempunyai empat sayap bagi setiap seekor. Dua sayapnya melanjur keatas, bertemu keatas bagi menjaga mahkota Arasy Tuhan; sementara 2 sayap yang lain melanjur ke bawah dan menutup separa tubuh mereka.

Mengikut kepercayaan Yahudi dan Kristian, Cherub adalah salah satu daripada golongan Malaikat. Malah, cherub dikatakan lebih tinggi darjatnya berbanding dengan para Malaikat Utama seperti Gibrael (Jibril), Raphael, Micheal (Mikail) dan sebagainya. Ini bertentangan dengan ajaran Islam yang mana Gibrael (Jibril) adalah ketua kepada semua para Malaikat. Kerub dipercayai tidak mempunyai nafsu dan perasaan sepertimana manusia. Ia merupakan makhluk Tuhan yang sangat taat.

  


|  |  |
| --- | --- |
|  | Wikimedia Commons mempunyai media berkaitan: ***Kerub***. |

Lihat juga
----------

* Cupid dan Kamadeva
* Cherubism (keadaan perubatan)
* Hierarki Malaikat
* Putto
* Serafim
* Buraq

Rujukan
-------

Bacaan lanjut
-------------

* Yaniv, Bracha, *The Cherubim on Torah Ark Valances*, Jewish Art Department, Bar-Ilan University, published in *Assaph: Studies in Art History*, Vol.4, 1999

Pautan luar
-----------

* *Jewish Encyclopedia*: Cherub
* *Catholic Encyclopedia*: Cherubim
* The Cherubim - some pointers and problems by Rabbi Dr Raymond Apple
* Haiwan Buraq di dalam Tamadun lain!
**Kejohanan Piala SuperMokh 2022** merupakan sebuah kejohanan belia jemputan antarabangsa yang dianjurkan oleh Malaysia bagi pemain berumur bawah 12, 13 dan 14 tahun bagi edisi 2022. Kejohanan kali ini disertai oleh pasukan dari akademi dan kelab pelbagai negara, ianya akan berlangsung pada 25 Oktober hingga 30 Oktober 2022. Sebanyak 6 pasukan telah menyertai bagi kategori bawah 12, 8 bawah 13 dan 10 bawah 14 tahun. Masa penuh untuk kejohanan bawah 12 adalah 60 minit manakala 13 dan 14 tahun adalah 70 minit.

Kategori umur
-------------

### Kejohanan B-12

Rencana utama: Kejohanan B-12 Piala SuperMokh 2022
Pasukan yang mengambil bahagian.

|  |  |
| --- | --- |
| * Malaysia NFDP Malaysia A *( H )*
* Malaysia NFDP Malaysia B
* Malaysia NFDP Malaysia C
 | * Indonesia ASIOP
* Korea Selatan Kim Young Hoo
* Singapura Lion City Sailors
 |

### Kejohanan B-13

Rencana utama: Kejohanan B-13 Piala SuperMokh 2022
Pasukan yang mengambil bahagian.

|  |  |
| --- | --- |
| * Malaysia AMD Panthers *( H )*
* Malaysia AMD Cougars
* Malaysia NFDP Regional
* Malaysia SMK Ibrahim Fikri
 | * Vietnam Akademi PVF
* Thailand Buriram United
* Indonesia Sekolah Asiana
* Korea Selatan Hwaseong
 |

### Kejohanan B-14

Rencana utama: Kejohanan B-14 Piala SuperMokh 2022
Pasukan yang mengambil bahagian.

|  |  |
| --- | --- |
| * Malaysia AMD Panthers *( H )*
* Malaysia AMD Cougars
* Jepun Cerezo Osaka
* Jepun Fagiano Okayama
* Thailand Chonburi
 | * Korea Selatan Hwaseong
* Slovakia MFK Ružomberok
* Croatia Osijek
* Perancis Paris Saint-Germain
* India RFYC
 |

Rujukan
-------

Pautan luar
-----------

| * l
* b
* s
Kejohanan Piala SuperMokh |
| --- |
| Kejohanan | 
* 2014
* 2015
	+ B-12
	+ B-13
* 2016
	+ B-12
	+ B-14
* 2017
	+ B-12
	+ B-13
	+ B-14
* 2022
	+ B-12
	+ B-13
	+ B-14

 |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**KiriKiri** (吉里吉里) merupakan *scripting* enjin permainan video oleh seorang pereka Jepun iaitu "W.Dee". Enjin ini khas digunakan bersama-sama rangka kerja **KAG** (singakatan untuk *KiriKiri Adventure Game System*) untuk menghasilkan novel visual. Selalunya, bungkusan kedua-dua komponen tersebut dianggap sebagai seluruh enjin itu, dan dirujuk dengan versi nombor yang besar. Maka, versi sekarang digelar *KiriKiri2/KAG3*. Ia boleh didapati di bawah Lesen Awam Umum GNU, meskipun lesen-lesen komersial boleh diambil jika sesorang ingin mengembangkan *software* ini tanpa mendedahkan perubahan-perubahan. 

KiriKiri telah digunakan dalam kedua-dua dōjin dan novel visual komersial, antara yang paling popular termasuklah judul-judul ciptaan TYPE-MOON iaitu *Fate/stay night* and *Fate/hollow ataraxia*. Enjin ini juga sering digunakan sebagai pengganti enjin NScripter yang lebih lama.

Pautan luar
-----------

* (Jepun)  Diarkibkan 2007-05-10 di Wayback Machine - Tapak rasmi
* (Inggeris)  - Alatan-alatan insani untuk novel visual.
Eugen Langen 
 Enjin gas Otto- Langen 1867. 
**Carl Eugen Langen** (9 Oktober 1833 - 2 Oktober 1895) ialah seorang usahawan, jurutera dan pencipta Jerman, yang terlibat dalam pembangunan enjin petrol dan Kereta Api Penggantungan Wuppertal. Pada tahun 1857, beliau bekerja di kilang gula bapanya, JJ Langen & Söhne, dan selepas latihan teknikal yang meluas di institut Politeknik di Karlsruhe, dipatenkan kaedah untuk menghasilkan kiub gula. Beliau menjual kaedah ini pada 1872 oleh Sir Henry Tate dari England, pengasas Galeri Tate di London.

Otto dan Langen
---------------

Pada tahun 1864, Langen bertemu dengan Nikolaus August Otto yang bekerja untuk memperbaiki enjin gas dicipta oleh Etienne Lenoir dari Belgium. Langen yang terlatih secara teknikal mengiktiraf potensi pembangunan Otto, dan satu bulan selepas pertemuan itu, mendirikan kilang enjin pertama di dunia, NA Otto & Cie. Pada Pameran Dunia 1867 Paris, enjin mereka yang lebih baik menerima Hadiah Utama.

Deutz
-----

Selepas kilang pertama ini bangkrut, Langen mengasaskan sebuah syarikat baru untuk pembinaan enjin gas, *Gasmotoren-Fabrik Deutz*, yang kemudian menjadi kumpulan Kloeckner-Humboldt-Deutz (KHD). Ini menjadi Deutz AG semasa. Langen mencipta dan menggunakan kaedah pengeluaran baru di kilang KHD.

Rujukan
-------

1. ↑  "salinan arkib". Diarkibkan daripada yang asal pada 2012-08-04. Dicapai pada 2019-09-20.
2. ↑  Wise, David Burgess. "Daimler: Founder of the Four-Wheeler", in Northey, Tom, ed. *World of Automobiles* (London: Orbis, 1974), Volume 5, p.483, subscription required.
**Kekuatan kata laluan** ialah satu pengukuran terhadap keberkesanan sesuatu kata laluan sebagai sebuah watikah pengesahan. Kekuatan sesuatu kata laluan berkaitan dengan kepanjangan, kerumitan, dan kerawakan.

Walaupun kata laluan memainkan peranan yang penting dalam keselamatan komputer, kata laluan perlu munasabah dan berfungsi kepada pengguna. Kata laluan yang terlalu kuat hampir tentu sekali akan ditulis pada kertas, yang dianggap sebahagian sebagai risiko keselamatan. Sebagai perbandingan, sesetengah yang lain pula mengemukakan alasan memaksa pengguna mengingati kata laluan menyebabkan perlunya kata laluan lemah, dan oleh itu merupakan risiko yang lebih tinggi. Lagipun, kebanyakan orang mampu menjaga keselamatan dompet atau beg duit mereka, yang merupakan tempat bagus untuk menyimpan kata laluan yang ditulis. 

Menggunakan kata laluan yang kuat akan mengurangkan risiko pemecahan keselamatan, namun kata laluan yang kuat tidak menggantikan keperluan kawalan keselamatan lain yang berkesan. Terdapat risiko pemecahan keselamatan komputer yang tidak berkait dengan kekuatan kata laluan. Ini termasuklah kerentanan perisian, phishing, pengelogan ketukan kekunci, kejuruteraan sosial, menyelongkar tong sampah, dll.

Rujukan
-------

1. ↑  "Cyber Security Tip ST04-002" (HTML). *Choosing and Protecting Passwords*. US CERT. Unknown parameter `|accessdaymonth=` ignored (bantuan); Unknown parameter `|accessyear=` ignored (`|access-date=` suggested) (bantuan)
2. ↑  "Passwords are Near the Breaking Point" (PDF). Gartner. Diarkibkan daripada yang asal (PDF) pada 2006-04-27. Dicapai pada 2008-05-13. Unknown parameter `|accessdaymonth=` ignored (bantuan); Unknown parameter `|accessyear=` ignored (`|access-date=` suggested) (bantuan); Unknown parameter `|Author=` ignored (`|author=` suggested) (bantuan)
3. ↑  Bruce Schneier. "Schneier on Security" (HTML). *Write Down Your Password*. Unknown parameter `|accessyear=` ignored (`|access-date=` suggested) (bantuan); Unknown parameter `|accessdaymonth=` ignored (bantuan)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Kejuruteraan optik** ialah bidang sains dan kejuruteraan yang merangkumi fenomena fizikal dan teknologi yang berkaitan dengan penjanaan, penghantaran, manipulasi, pengesanan, dan penggunaan cahaya. Jurutera optik menggunakan optik untuk menyelesaikan masalah dan mereka bentuk serta membina peranti yang menjadikan cahaya melakukan sesuatu yang berguna. Mereka mereka bentuk dan mengendalikan peralatan optik yang menggunakan sifat cahaya menggunakan fizik dan kimia, seperti kanta, mikroskop, teleskop, laser, pengesan, sistem komunikasi gentian optik dan sistem cakera optik (cth. CD, DVD).

Metrologi kejuruteraan optik menggunakan kaedah optik untuk mengukur sama ada getaran mikro dengan instrumen seperti interferometer bintik laser, atau sifat jisim dengan instrumen yang mengukur pembiasan.

Mesin pengukur nano dan penentududukan nan ialah peranti yang direka oleh jurutera optik. Mesin ini mempunyai ketepatan nanometer, dan akibatnya digunakan dalam fabrikasi barangan pada skala ini.

Sistem optik ELT menunjukkan lokasi cermin.

Rujukan
-------

1. ↑  *Read "Harnessing Light: Optical Science and Engineering for the 21st Century" at NAP.edu* (dalam bahasa Inggeris).
2. ↑  "An Introduction to Optical Design | Synopsys". *www.synopsys.com* (dalam bahasa Inggeris). Dicapai pada 2021-04-11.
3. ↑  *Walker, Bruce* *H* (1998). *Optical Engineering Fundamentals*. SPIE Press. p. 16. ISBN 978-0-8194-2764-9.
4. ↑  *Walker, Bruce H (1998). Optical Engineering Fundamentals, SPIE Press*. p. 16. ISBN 978-0-8194-2764-9.
5. ↑  Manske E. (2019) Nanopositioning and Nanomeasuring Machines. In: Gao W. (eds) Metrology. Precision Manufacturing. Springer, Singapore. doi:10.1007/978-981-10-4938-5\_2
6. ↑  information@eso.org. "ESO Awards ELT Sensor Contract to Teledyne e2v". *www.eso.org* (dalam bahasa Inggeris). Dicapai pada 2021-06-24.

[1] *Walker, Bruce* *H* (1998). *Optical Engineering Fundamentals*. SPIE Press. p. 1. ISBN 978-0-8194-2764-9.

[2] *Walker, Bruce H (1998). Optical Engineering Fundamentals, SPIE Press*. p. 16. ISBN 978-0-8194-2764-9.

[3] Manske E. (2019) Nanopositioning and Nanomeasuring Machines. In: Gao W. (eds) Metrology. Precision Manufacturing. Springer, Singapore. doi:10.1007/978-981-10-4938-5\_2.

[4] "*ESO Awards ELT Sensor Contract to Teledyne e2V*". www.eso.org. *Retrieved 22 May 2017.*

Bacaan lanjut
-------------

* Driggers, Ronald G. (ed.) (2003). *Encyclopedia of Optical Engineering.* New York: Marcel Dekker. 3 vols. ISBN 978-0-8247-0940-2
* Bruce H. Walker, Historical Review,SPIE Press, Bellingham, WA. ISBN 978-0-8194-7877-1 doi:10.1117/3.818136.ch2
* FTS Yu & Xiangyang Yang (1997) *Introduction to Optical Engineering*, Cambridge University Press, ISBN 0-521-57493-5.
* Optical Engineering (ISSN 0091-3286)
**Kelab pelayan perempuan** ialah sejenis kelab malam yang ditemui terutamanya di Jepun. Mereka menggaji terutamanya kakitangan wanita dan melayani lelaki yang mencari minuman dan perbualan yang penuh perhatian. **Kelab pelayan lelaki** moden adalah jenis pertubuhan yang serupa di mana kakitangan lelaki terutamanya melayanai wanita. Kelab pelayan dianggap sebahagian daripada *mizu shōbai* (harfiahnya "perdagangan air"), perniagaan hiburan pada waktu malam di Jepun.

Lihat juga
----------

* Bargirl
* Senarai topik rumah awam
* Pelacuran di Jepun
* Kafe pembantu rumah
* Kesan jangka panjang pengambilan alkohol
* Kotak karaoke
* Seksualiti manusia

Rujukan
-------

Pautan luar
-----------

* The Great Happiness Space: Dokumentari Bar Pelayan
* *title*  di Pangkalan Data Filem Internet (IMDb)
* Diari seorang pelayan wanita Tokyo, Salon.com
* Bulan saya sebagai geisha orang miskin, *The Standard*, 22 April 2006
* Ken Tanaka menemu bual pelayan di daerah lampu merah Kabukichoo Tokyo, video YouTube.
Rencana ini ialah mengenai jenis pertubuhan keanggotaan formal atau tidak formal.  Untuk kegunaan lain, sila lihat Kelab (nyahkekaburan).
The Savile Club, London: The Bar.
**Kelab** ialah persatuan dua atau lebih orang yang bersatu dengan minat atau matlamat sepunya. Kelab khidmat, contohnya, wujud untuk kegiatan sukarela atau amal jariah; terdapat kelab yang dikhaskan untuk hobi dan sukan, kelab kegiatan sosial, kelab politik dan agama, dan selebihnya.

Sejarah
-------

Imej bersejarah Pall Mall dengan Kelab Carlton, yang menggambarkan dirinya sebagai "kelab Konservatif paling lama, dan paling penting sekali.
Dari segi sejarah, kelab wujud di semua negara kuno yang kita memiliki pengetahuan terperinci. Apabila orang ramai mula hidup bersama-sama dalam kumpulan yang lebih besar, terdapat keperluan bagi orang-orang dengan minat yang sama untuk dapat berkenalan sungguhpun mereka tidak memiliki hubungan persaudaraan. Organisasi seumpama ini telah wujud selama bertahun-tahun, seperti yang dibuktikan oleh kelab Greek Purba dan persatuan di Rom Purba.

Catatan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kelab*** |

* Vu truong Club HoChiMinhcity
* Kelab Kanada "Hansa Haus" di Mississauga, Ontario, Pusat Kebudayaan Jerman-Kanada di Kawasan Toronto Raya
**Keju gulung** atau **rol keju** adalah makanan ringan sama dengan Wales rarebit, tetapi dicipta oleh meliputi sepotong roti dalam yang terdiri daripada keju yang dan kemudian bergolek ke dalam bentuk tiub sebelum memanggang. Keju gulung adalah makanan yang sangat terkenal di Otago dan kawasan selatan New Zealand, di mana biasanya dijumpai sebagai menu di kafeteria dan kedai makanan yang serupa, dan jarang disebut sebagai *sushi selatan*.

Hidangannya sangat mudah disediakan, dengan sekurang-kurangnya sepotong roti dan keju. Lebih kerap, bahan tambahan dimasukkan ke dalam campuran pengisian, yang disediakan lebih awal. Bahan-bahan ini biasanya termasuk bawang, sos Worcestershire dan campuran sup bawang walaupun isi lain, seperti nanas hancur atau jagung manis. Faktor penting dalam penyediaan gulungan keju adalah bahawa campuran pengisian ini disediakan secara berasingan sebelum ditambahkan ke dalam roti dan bukannya pengisiannya hanyalah kepingan keju yang ditutup dengan bahan-bahan lain.

Rujukan
-------

1. ↑  Rol keju di Pusat Rujukan Persuratan Melayu
2. ↑  insidersdunedin.co.nz Diarkibkan Januari 4, 2012, di Wayback Machine
3. ↑  SuperGran recipe site Diarkibkan Mei 24, 2008, di Wayback Machine

Pautan luar
-----------

* Media berkenaan Cheese roll di Wikimedia Commons
**keiretsu** (系列, Secara literal *sistem*, *siri-siri*, *kumpulan perusahaan*, *urutan turutan*) adalah satu set syarikat dengan hubungan perniagaan dan pegangan saham yang saling mengikat. Keiretsu ialah satu jenis kumpulan perniagaan. *Keiretsu* telah mengekalkan dominasi terhadap Ekonomi Jepun untuk separuh abad kedua puluh.

Syarikat ahli memiliki sebahagian kecil daripada saham dalam syarikat-syarikat masing-masing, berpusat pada sebuah bank teras; sistem ini membantu melindungi pengurusan syarikat daripada turun naik pasaran saham dan cubaan pengambilalihan, lantas membolehkan perancangan jangka panjang dalam projek-projek inovatif. Ia adalah elemen utama industri automotif di Jepun.

Rujukan
-------

1. ↑  "Keiretsu Definition - What is Keiretsu?". Diarkibkan daripada yang asal pada 2011-10-20. Dicapai pada 2011-11-18.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Kelab Bunga Raya BERSATU** adalah merupakan sebuah kelab yang ditubuhkan di luar negara yang dianggotai oleh rakyat Malaysia yang tinggal di sana. Ia adalah sebuah kelab penyokong kepada Parti Pribumi Bersatu Malaysia. Antara tujuan ianya ditubuhkan adalah untuk mencungkil bakat-bakat baharu yang boleh ditampilkan sebagai pelapis pimpinan negara pada masa depan.

Kelab Bunga Raya terawal yang ditubuhkan adalah Kelab Bunga Raya UK. Terdapat juga Kelab Bunga Raya di Australia, Rusia dan Jepun.

Akibat daripada kekalahan Barisan Nasional pada Pilihan raya umum Malaysia 2018, ramai ahli Kelab UMNO Luar Negara telah bertukar kepada Kelab Bunga Raya, terutamanya di United Kingdom.

Menyertai Perhimpunan Agung Tahunan
-----------------------------------

Kelab Bunga Raya telah menyertai Perhimpunan Agung Tahunan ke-2 Parti Pribumi Bersatu Malaysia yang diadakan di Pusat Konvensyen Antarabangsa Putrajaya, Putrajaya.

Rujukan
-------

1. ↑  Kelab Bunga Raya cungkil bakat pelapis Tun M
2. ↑  BERSATU tubuh Kelab Bunga Raya UK
3. ↑  40 Kelab UMNO Luar Negara tutup
4. ↑  Perhimpuanan kedua catat sejarah tersendiri [METROTV]
Fail:Feri Pulau Rimau - petugas trafik.jpgFeri Pulau Rimau - petugas trafik
Fail:Feri Pulau Rimau -kereta tersusun rapi.jpgFeri Pulau Rimau -kereta tersusun rapi
Fail:Feri Pulau Rimau pew-.jpgFeri Pulau Rimau - ada tangga ke bawah
Feri Pulau Undan
**Feri Pulau Rimau** merupakan sebuah kapal penumpang yang memberi perkhidmatan pengangkutan kereta , manusia dan barangan dan Pangkalan Raja Tun Uda di Pulau Pinang ke Pangkalan Sultan Abdul Halim di Butterworth di Seberang Perai. Berulang-alik setiap 15 minit. Feri ini ada dua tingkat. Tingkat atas dan tingkat bawah boleh diisi dengan sejumlah kereta dan motosikal. 

Feri ini dikendalikan / dipunyai oleh Penang Port Sdn Bhd yang beribupejabat di No 1, Pesara King Edward, Pulau Pinang. Nombor rasminya 324212 berdaftar di Pulau Pinang. Panjang 56.01 meter. Lebar 11.61 meter dan kedalaman 2.70 meter. Hos kuasa enjin ialah 1660 bhp. Dibina pada tahun 1980. Ramai penumpang ialah 550 orang. Jumlah kakitangan ialah 8 orang .

Feri *Pulau Rimau* terkandas di pantai Queensbay Mall 
Feri ini telah dibina pada 1980 oleh Malaysia Shipyard & Engineering Sdn Bhd di Pelabuhan Pasir Gudang, Johor, Malaysia dan diluluskan oleh Jabatan Laut Semenanjung Malaysia.

Dalam feri ini terdapat 620 jaket keselamatan untuk orang dewasa dan 55 jaket keselamatan untuk kanak-kanak. 8 boya keselamatan yang boleh menampung 152 orang. 7 alatan boya untuk menampung 125 orang. Selain itu terdapat 5 alat pemadam api.
**Eugenia Malinnikova** (lahir 23 April 1974) merupakan seorang ahli matematik, pemenang Anugerah Penyelidikan Clay 2017 yang dikongsinya dengan Aleksandr Logunov "sebagai mengiktiraf pengenalan kaedah gabungan geometri novel untuk mengkaji sifat penggandaan penyelesaian kepada masalah nilai eigen eliptik". 

Beliau telah bertanding sebanyak tiga kali dalam Olimpiad Matematik Antarabangsa, dan memenangi tiga pingat Emas (termasuk dua markah sempurna). 

Beliau memperoleh Ph.D. dari St. Petersburg State University pada tahun 1999, di bawah pengawasan Viktor Petrovich Havin. Pada masa ini beliau bekerja sebagai profesor matematik di Universiti Stanford  dimana sebelum ini beliau bekerja di Universiti Sains dan Teknologi Norway. Pada 2018, beliau telah dilantik ke Akademi Sains dan Persuratan Norway.  Beliau juga merupakan ahli Persatuan Sains dan Persuratan Diraja Norway  dan Akademi Sains Teknologi Norway .

Rujukan
-------

1. ↑  Aleksandr Logunov and Eugenia Malinnikova from www.claymath.org, last read April 19, 2017.
2. ↑  Eugenia Malinnikova's individual result official IMO website.
3. ↑  "Eugenia Malinnikova". *mathematics.stanford.edu*.
4. ↑  "Nye medlemmer i 2018" (dalam bahasa Norwegian). Norwegian Academy of Science and Letters. Diarkibkan daripada yang asal pada 27 September 2011. Dicapai pada 15 March 2019.CS1 maint: unrecognized language (link)
5. ↑  "Gruppe I: Matmatikk". Royal Norwegian Society of Sciences and Letters. Dicapai pada 2020-03-23.
6. ↑  "Medlemmer". Norwegian Academy of Technological Sciences. Dicapai pada 2020-04-06.

Pautan luar
-----------

* Laman utama di Universiti Sains dan Teknologi Norway
**Etude House** (Hangul: 에뛰드하우스code: ko is deprecated ) ialah jenama warna solekan Korea Selatan yang dimiliki oleh Amore Pacific. Jenama 'Étude' bermaksud 'belajar' dalam bahasa Perancis. Sehingga 2018, terdapat 231 kedai Etude House.

Sejarah
-------

Syarikat ini ditubuhkan pada tahun 1966, dan nama korporat telah ditukar kepada Oscar Corporation pada tahun 1985. Pada tahun 1990, ia telah diperbadankan oleh Amore Pacific Group. Nama itu ditukar kepada Etude Corporation pada tahun 1997.

Etude House Seoul dilancarkan pada tahun 2005. Ia membuka kedai serbaneka yang ke-100 pada tahun 2007 dan ke-200 pada tahun 2009. 

Pada tahun 2009, Etude House melancarkan kedai di Taiwan, Singapura dan Filipina. Ia juga melancarkan kedai di Brunei dan Myanmar pada tahun 2010. Ia membuka cabang ke-100 di luar negara pada tahun yang sama. 

Etude House membuka cawangan pertamanya di Jepun pada tahun 2011. 

Pada bulan Mac 2018, produk tertentu telah ditarik balik oleh Kementerian Makanan dan Dadah untuk mengandungi jumlah antimoni yang tinggi, tidak lama sebelum Etude House membuka cawangan pertamanya di Timur Tengah di Dubai dan cawangan kedua di Kuwait.

Rujukan
-------

1. ↑  "Our Brands > Cosmetics > ETUDE" (dalam bahasa Korea). En.amorepacific.com. Diarkibkan daripada yang asal pada 2014-10-14. Dicapai pada 2013-10-30.
2. ↑  "Korean beauty brand Etude House debuts in KSA". *Arab News*. 10 June 2018. Dicapai pada 7 July 2018.
3. ↑  "Company History". etudehouse.com. Diarkibkan daripada yang asal pada 2018-06-18. Dicapai pada 21 November 2017.
4. ↑  Da-Sol, Kim (20 March 2018). "Amorepacific apologizes after metal traces found in cosmetics". *The Korea Herald*. Dicapai pada 8 July 2018.
5. ↑  Judge, Lindsay (April 9, 2018). "ETUDE House opens first store in the UAE". *Friday Magazine*. Dicapai pada May 24, 2018.
6. ↑  "Korean beauty brand ETUDE HOUSE opens its doors in UAE and Kuwait". *Alshaya*. March 25, 2018. Diarkibkan daripada yang asal pada 2018-07-20. Dicapai pada May 24, 2018.

Pautan luar
-----------

* Laman web rasmi
**Rancangan tanah Felda Sendayan** terletak di kawasan 2,000 hektar di Negeri Sembilan kira-kira 15 kilometer dari Seremban. Tanah rancangan ini mula diteroka pada tahun 1963 oleh 40 orang peneroka di bawah seliaan Lembaga Kemajuan Tanah Persekutuan (FELDA). Tanah rancangan ini kemudiannya berkembang hingga mempunyai 513 orang peneroka, lantas menjadi satu-satunya penempatan yang ramai penduduk. Seramai 406 peneroka berketurunan Melayu, 46 Cina dan 61 keturunan India. 

Pada tahun 1986 Felda menyerahkan hak milik tanah ini kepada peneroka dan majlis penyerahan geran tanah disempurnakan oleh Timbalan Perdana Menteri Malaysia ketika itu, Tun Ghaffar Baba. Mulai itu Felda Sendayan bertukar status menjadi kampung tradisi dengan nama Kampung Sendayan.

Pada tahun 1996 sesuai dengan perkembangan ekonomi semasa, Kerajaan Negeri Sembilan melalui Perbadanan Kemajuan Negeri Negeri Sembilan (PKKNS) telah mengadakan perjanjian usahasama dengan MHS Land Sdn Bhd untuk memajukan Kampung Sendayan. Peneroka ditawarkan pembelian tanah dengan harga kira-kira 1.2 juta seorang. Suatu perjanjian jual beli kemudiannya ditandatangani pada 13 November 1996. 

Bagaimanapun menjelang pertengahan tahun 1997 kegawatan ekonomi melanda Asia Timur termasuk Malaysia. Akibatnya, PKNNS gagal membuat pembayaran kepada peneroka dan kemelut masalah Sendayan bermula. Ini berlarutan selama 10 tahun.

Akhirnya dibawah pimpinan Menteri Besar, Dato' Seri Utama Mohamad bin Hj Hasan, masalah ini berjaya diselesaikan. Pada 23 Februari 2006 dengan disempurnakan oleh Perdana Menteri Malaysia, Datuk Seri Abdullah Ahmad Badawi, 95 peratus daripada 513 peneroka itu menerima bayaran mereka.

Setiap peneroka menerima wang tunai dan juga harta lain yang keseluruhannya bernilai lebih kurang RM 1.2 juta. Pampasan ini adalah dalam bentuk wang tunai sebanyak antara RM450,000 ke RM685,780 seorang. Di samping itu setiap seorang akan diberi tanah pertanian pegangan bebas seluas 0.8 hektar (2 ekar)dianggarkan bernilai RM348,480 dan juga sebuah banglo setingkat empat bilik dengan keluasan tanah 10,000 kaki persegi dianggarkan bernilai RM240,000.

Felda Sendayan akan dibangunkan menjadi bandar baru bernama Bandar Sri Sendayan, yang juga merupakan sebahagian daripada koridor Lembah Wawasan Malaysia 2.0. (MVV 2.0.) yang meliputi daerah-daerah Seremban dan Port Dickson. Bandar Seri Sendayan juga terletak berhampiran dengan daerah Sepang, Selangor di sebelah utara.